Alhaji (Dr) Umaru Sanda Moshna Ndayako (CFR, OFR), (An haife shi a shekara ta alif 1937 - ya rasu ranar 8 ga watan Satumbar, shekara ta 2003) shi ne Etsu Nupe kuma na 12 daga ɗayan gidajen masu mulki na Bida. Iyayensa sune Muhammadu Ndayako (CBE), marigayi Etsu Nupe na 9 da Aisha Nuadoro. Umaru Sanda Ndayako ya fara makarantar firamare ne a Elementary School Bida a shekarar ta 1945 sannan wasika ta tafi Ilorin don karatun sakandare a shekaran ta 1949 inda ya kammala a shekara ta 1951, ya sami babbar takardarsa ta shedar kammala karatun sa a babbar kwalejin Gwamnati ta Zariya (wacce a yanzu ake kira Barewa College Zaria) a can ya kammala nasa a shekarar ta 1956, sannan ya halarci Kwalejin Kimiyyar kere-kere da Fasaha ta Nijeriya da ke Zariya a shekarar ta 1957, sannan daga baya ya zarce zuwa Kwalejin Jami'a ta Ibadan (ya kuma yi Jami’ar Ibadan) kuma ya samu Digiri na farko a shekarar ta 1962.